
ROMÂNIA

JUDETUL ILFOV

PRIMĂRIA ORAŞULUI

BRAGADIRU



Nr.60639//16.09.2026                 
ANUNŢ
Primăria orașului Bragadiru, judetul Ilfov, cu sediul în orașul Bragadiru, Sos. Alexandriei, nr. 249, jud. Ilfov, in temeiul Hotărârea  Guvernului nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, scoate la concurs  urmatorul post contractual vacant:

1 post – inspector de specialitate - Serviciul Voluntar pentru Situații de Urgență (SVSU)
· Nivelul postului: execuție
· Denumirea postului: inspector de specialitate – post vacant, pe perioadă nedeterminată

· Gradul/Treapta profesional(ă): I

· Scopul principal al postului:
Îndeplinirea activităților specifice de prevenire și intervenție în cadrul Serviciului Voluntar pentru Situații de Urgență (SVSU), la nivelul orașului Bragadiru.

· Numărul de posturi: 1

· Durata timpului de lucru:
Durata normală a timpului de muncă este de 8 ore/zi, respectiv 40 de ore/săptămână.

 I.       Principalele cerinŢe SPECIFICE postului sunt:

1 post – inspector de specialitate - Serviciul Voluntar pentru Situații de Urgență (SVSU)

· studii superioare, absolvite cu diplomă de licență

· vechime în specialitate – minim 7 ani

· absolvirea cursului de formare profesională Cadru tehnic PSI, cu certificat/diplomă de absolvire

· absolvirea cursului de prim-ajutor

· abilități de comunicare și relații publice

· capacitate deplină de exercițiu

· abilități de lucru în echipă

· disponibilitate la program flexibil, inclusiv în situații de urgență

· răspunde de inventarul încredințat

· efectuează deplasări în interes de serviciu, în limita sarcinilor, atribuțiilor și responsabilităților din fișa postului

· efectuează și alte sarcini trasate de către conducere în limita capacității sale fizice și intelectuale și a programului de lucru

· cunoștințe de legislație specifică locului de muncă (Legea nr. 307/2006, HG nr. 1336/2022 etc.)

· cunoștințe în domeniul Sănătății și Securității în Muncă și PSI
II.    CONDIŢIILE NECESARE OCUPĂRII UNUI POST DE NATURĂ CONTRACTUALĂ VACANT SAU TEMPORAR VACANT:

     Art. 15. — Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

III.    DOCUMENTE NECESARE DOSARULUI  DE  CONCURS

Art. 34. — În vederea participării la concurs, candidații depun dosarul de concurs în termen de 10 zile lucrătoare de la data afișării anunțului pentru ocuparea unui post vacant, respectiv de 5 zile lucrătoare pentru ocuparea unui post temporar vacant.

Art. 35. — (1) Pentru înscrierea la concurs candidații vor prezenta un dosar care va conține următoarele documente:

a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

(2) Modelul orientativ al adeverinței menționate la alin. (1) lit. e) este prevăzut în anexa nr. 3.
(3) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

(4) Copiile de pe actele prevăzute la alin. (1) lit. b)—e), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.

(5) Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.

(6) Documentul prevăzut la alin. (1) lit. h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.

(7) În funcție de decizia conducătorului autorității sau instituției publice, dosarele de concurs se depun la compartimentul resurse umane sau, după caz, la compartimentul care asigură organizarea și desfășurarea concursului sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice înăuntrul termenului prevăzut la art. 34.

(8) În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la alin. (1) lit. b)—e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.

(9) Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.

(10) Nerespectarea prevederilor alin. (7) și (9), după caz, conduce la respingerea candidatului.

(11) Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilității probelor de concurs.
IV CONDIȚII DE DEPUNERE A DOSARULUI DE CONCURS

Dosarul de concurs se depune în termen de 10 (zece) zile lucrătoare de la afişarea anunţului, la sediul Primăriei oraşului Bragadiru, şoseaua Alexandriei nr. 249, judeţul Ilfov,
– Serviciul esurse Umane, Pregătire Profesională, Protecție Civilă, Sănătate și Securitate în Muncă.

Data limită pentru depunerea dosarelor: 02.10.2026, ora 13:00, la sediul Primăriei oraşului Bragadiru.

Selecţia dosarelor se face în maximum 2 zile lucrătoare de la data expirării termenului de depunere a dosarelor, iar rezultatul se afişează de către secretarul comisiei de concurs, la sediul autorităţii/instituţiei publice, în termen de o zi lucrătoare.

Notarea probei scrise şi a interviului se face în termen de maximum o zi lucrătoare de la finalizarea fiecărei probe.

Comunicarea rezultatelor la fiecare probă a concursului se face prin specificarea punctajului final al fiecărui candidat şi a menţiunii „ADMIS” sau „RESPINS”, în termen de maximum o zi lucrătoare de la data finalizării probei.

Contestaţiile pot fi depuse la sediul Primăriei oraşului Bragadiru în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise sau al interviului.

Persoana de contact:
Oanța Monica – Serviciul Resurse Umane, Pregătire Profesională, Protecție Civilă, Sănătate și Securitate în Muncă
Telefon: 021/448.07.95
E-mail: resurseumane@primariaorasbragadiru.ro

V. CALENDARUL CONCURSULUI
· Publicarea anunțului: 21.09.2026

· Depunerea dosarelor: 21.09.2026 – 02.10.2026, în intervalul orar 09:00–13:00

· Selecția dosarelor: 05.10.2026

· Afișarea rezultatelor selecției dosarelor: 05.10.2026, ora 14:00

· Depunerea contestațiilor privind rezultatul selecției dosarelor: 06.10.2026, în intervalul orar 08:00–15:00

· Soluționarea și afișarea rezultatelor contestațiilor privind selecția dosarelor: 07.10.2026, ora 10:00

· Proba scrisă: 09.10.2026, ora 09:00

· Afișarea rezultatelor probei scrise: 12.10.2026, ora 12:00

· Depunerea contestațiilor privind rezultatul probei scrise: 13.10.2026, în intervalul orar 08:00–15:00

· Soluționarea și afișarea rezultatelor contestațiilor privind proba scrisă: 14.10.2026, ora 09:00

· Interviul: 15.10.2026, ora 11:00

· Afișarea rezultatelor interviului: 16.10.2026, ora 14:00

· Depunerea contestațiilor privind rezultatul interviului: 19.10.2026, în intervalul orar 08:00–15:00

· Soluționarea și afișarea rezultatelor contestațiilor privind interviul: 20.10.2026, ora 10:00

· Afișarea rezultatelor finale: 21.10.2026, ora 15:00

Notă: Rezultatele selectării dosarelor de înscriere și comunicarea rezultatelor la probele  concursului se face prin afișare la avizierul unității și pe pagina de internet a instituției, www.primariaorasbragadiru.ro.

VI.        BIBLIOGRAFIA

· Legea 53/2003 cu modificările şi completările ulterioare – Codul muncii „răspunderea disciplinară” art. 247 – art. 252;

· Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare;

· Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare;

· Constituția României, republicată;
· Legea nr. 319 din 2006 privind protecția și securitatea muncii;

· Legea nr. 307/2006 privind apărarea împotriva incendiilor, republicată, cu modificările și completările ulterioare

· Ordonanța de urgență nr. 21/2004 privind Sistemul Național de Management al Situațiilor de Urgență, aprobată cu modificări prin Legea nr. 15/2005

· Ordinul MAI nr. 163/2007 pentru aprobarea Normelor generale de apărare împotriva incendiilor

· HG nr. 1491/2004 pentru aprobarea Regulamentului-cadru privind structura organizatorică, atribuțiile, funcționarea și dotarea comitetelor și centrelor operative pentru situații de urgență

· Ordinul MAI nr. 712/2005 pentru aprobarea Dispozițiilor generale privind instruirea salariaților în domeniul situațiilor de urgență

Toate etapele concursului se vor desfășura la sediul Primăriei orașului Bragadiru, judeţul Ilfov.

VII.        TEMATICA

· Obligațiile privind apărarea împotriva incendiilor ale autorităților administrației publice locale

· Organizarea și funcționarea serviciilor voluntare/private pentru situații de urgență

· Atribuțiile cadrului tehnic PSI

· Măsuri de protecție a populației în situații de urgență

· Structura și funcțiile Sistemului Național de Management al Situațiilor de Urgență

· Comitetele locale pentru situații de urgență – organizare și atribuții

· Reguli și măsuri generale de prevenire și stingere a incendiilor

· Structura organizatorică, atribuțiile și funcționarea comitetelor și centrelor operative pentru situații de urgență

· Întocmirea documentației pentru materialele intrate în lucrări

· Monitorizarea  lucrarilor 

· Evidența și gestionarea bunurilor materiale;

· Drepturile și obligațiile  - Noțiuni privind predarea-primirea unei gestiuni;

· Garanții și răspunderi;

· Predarea-primirea bunurilor materiale 

· Exploatarea si  utilizarea echipamentelor 

· Evaluarea performanțelor profesionale individuale ale personalului contractual

· Drepturile și obligațiile angajatorului și ale salariatului

· Răspunderea disciplinară
· Principii constituționale privind organizarea statului și drepturile fundamentale;

· Reglementări privind prevenirea și combaterea discriminării și egalitatea de șanse;
· Atribuțiile primarului si al primariilor în domeniul situațiilor de urgență

· Categoriile de instruire în domeniul situațiilor de urgență (introductiv-generală, la locul de muncă, periodică)

· Obligațiile angajatorului privind instruirea personalului în domeniul situațiilor de urgență
           PRIMAR,

GABRIEL  LUPULESCU

SEF SERVICIU,

Serviciul Resurse Umane, Pregatire Profesionala,

 Protectie Civila, Sanatate si Securitate in Munca

MONICA  GEORGIANA  OANŢĂ
Şoseaua Alexandriei Nr. 249

Tel/Fax 021 4480795


